钦定古今图书集成/明伦汇编/氏族典/第249卷 > 张凤
## 钦定古今图书集成/明伦汇编/氏族典/第249卷 > 张凤

按《明外史张凤传》：“凤字子仪，安平人。登宣德二年进
士，授刑部主事。正统三年，法司坐事尽系狱，遂擢凤
本部右侍郎。居数年，改南京户部。凤廉谨善执法，号
板张，秩满进左。景泰二年，用陈循荐，擢尚书，寻改兵
部，参赞机务。户部尚书金濂卒，召凤代之。英宗复辟，
调南京户部。居五年，卒。”